95. ΑΠΟΦΑΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 50899 της 12/31 Δεκ. 1996 (ΦΕΚ Β΄ 1174) Αύξηση ποσών δανείων ΟΕΚ προς δικαιούχους για επισκευή υπάρχουσας κατοικίας, καθορισμός ύψος επιτοκίου και λοιπών όρων χορήγησης. Έχοντας υπόψη; 1)Τις διατάξεις του άρθρ. 13 του Ν. Δ. 2963/54 «Περί ιδρύσεως Αυτονόμου Οργανισμού Εργατικής Κατοικίας». 2)Τις διατάξεις του Κανονισμού «Περί προϋποθέσεων παροχής κατοικίας και δανείων υπό του Οργανισμού Εργατικής Κατοικίας». 3)Το άρθρ. 13 του Νόμ. 435/76 (ΦΕΚ 251/τ. Α/1976). 4)Την αριθ. 51274 από 28.8.1990 απόφαση του Υπουργού Εργασίας. 5)Την αριθ. 50895 από 30.11.1994 απόφαση του Υπουργού Εργασίας. 6)Το αριθ. 26891/3977 από 29 Αυγ. 1996 έγγραφο του ΟΕΚ με το οποίο μας υπέβαλε απόσπασμα πρακτικού της αριθ. 52/27.8.1996 συνεδριάσεως του Διοικητικού Συμβουλίου. 7)Τις διατάξεις του άρθρ. 37 του Νόμ. 2224/1994 «ρύθμιση θεμάτων εργασίας συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό νομικών προσώπων και άλλες διατάξεις». 8)Τη διάταξη του άρθρ.22 του Νόμ. 2362/1995 «περί Δημοσίου Λογιστικού, Ελέγχου των δαπανών του Κράτους και άλλες διατάξεις». 9)Τις διατάξεις του άρθρ. 27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της παρούσας προκαλείται δαπάνη εις βάρος του προϋπολογισμού του ΟΕΚ, το ύψος της οποίας δεν είναι δυνατό να προσδιορισθεί. 10)Την εν αριθ. 1107147/1239/6006Α΄ /4.10.96 απόφαση «Περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών», αποφασίζουμε: 1.Αυξάνουμε, τα ποσά των δανείων που θα χορηγεί ο Οργανισμός Εργατικής Κατοικίας, σε δικαιούχους του, για επισκευή υπάρχουσας κατοικίας, και καθορίζουμε το ύψος των επιτοκίων όπως παρακάτω: α)Μέχρι 2.000.000 δραχμές για άγαμους και έγγαμους δικαιούχους, καθώς και για δικαιούχους με ένα προστατευόμενο παιδί. β)Μέχρι 2.500.000 δραχμές για δικαιούχους με 2 και 3 προστατευόμενα παιδιά. Σελ.68,936 Τεύχος 1293-Σελ.90 γ)Μέχρι 3.000.000 δραχμές για δικαιούχους με 4 προστατευόμενα παιδιά και άνω. 2.Τα ποσά των δανείων θα χορηγούνται στο σύνολό τους έντοκα υπέρ του δανειστού ΟΕΚ με ετήσιο επιτόκιο που καθορίζεται ως εξής: α)5% για άγαμους και έγγαμους δικαιούχους καθώς και για δικαιούχους με ένα προστατευόμενο παιδί. β)3% για δικαιούχους, με 2 και 3 προστατευόμενα παιδιά. γ)1% για δικαιούχους με 4 προστατευόμενα παιδιά και άνω. 3.Τα ανωτέρω δάνεια εξοφλούνται σε 15 χρόνια, παρεχομένης περιόδου χάριτος ενός έτους. Η είσπραξη των οφειλομένων ποσών θα γίνεται σε εξαμηνιαίες δόσεις και σε περίπτωση που δεν εξοφληθεί η ληξιπρόθεσμη δόση του δανείου οφείλεται ο νόμιμος τόκος υπερημερίας. 4.Τα αυξημένα ποσά και οι όροι χορήγησης των δανείων, που αναφέρονται στην παρούσα, θα ισχύουν, για όσους δικαιούχους θα υπογράψουν δανειακή σύμβαση μετά τη δημοσίευση της απόφασης αυτής στην Εφημερίδα της Κυβερνήσεως και εφόσον προκύπτει από την τεχνική έκθεση του ΟΕΚ ανάλογη δαπάνη. 5.Για τις αιτήσεις που θα υποβληθούν μετά τη δημοσίευση της παρούσης στην Εφημερίδα της Κυβερνήσεως το δάνειο θα χορηγείται εφόσον η άδεια οικοδομής έχει εκδοθεί 20 χρόνια πριν την υποβολή της αίτησης. Με την υπ’ αριθ. 50076/5-24 Φεβρ. 1998 (ΦΕΚ Β΄ 157) και ορίστηκε ότι: Για τις αιτήσεις που θα υποβληθούν μετά τη δημοσίευση της παρούσης στην Εφημερίδα της Κυβερνήσεως, το δάνειο επισκευής θα χορηγείται εφόσον η άδεια οικοδομής έχει εκδοθεί 25 χρόνια πριν την υποβολή της αίτησης. 15.Β.β.95 Οργανισμός Εργατικής Κατοικίας